Claes Crona

Claes-Göran Crona (født 11. mars 1940 i Stockholm) er en svensk jazzpianist kjent fra et titalls plateinnspillinger med mange ulike artister og prosjekter.

På 60-tallet hadde han egen trio med Jan Allan og Lars Gullin, med base på Nalen i Stockholm, som blant annet tok sverigeturne med Benny Bailey. Et par år i Sør-Afrika fra 1965 avstedkom femten EP-plater og turne med Petula Clark, mens 70-tallets opphold i New York City brakte ham i kontakt med Lee Konitz og Red Mitchell.

Samarbeidet med Putte Wickman fra 1977 ga mange plateutgivelser, blant annet fra deres Carnegie Hall-debut i 2000. Omkring 1980 turnerte han Europa med Benny Goodman, danskene Mads Vinding og Svend Asmussen og belgieren Philip Catherine. I 1984 tok tangentene på Zoot Sims' siste album "It had to be you". Så bodde han i Marbella fra 1986 til 1997, der han i 1996 spilte  til trampeklapp med Webe Karlsen (født 1953) på jazzfestivalen i Málaga.

Siden 1999 har han utgitt flere plater med egen trio, fra 2007 på sitt eget plateselskap Crown Jewels. Trioen var på Hemnesjazz 2003 med Georgie Fame, så  med Toots Thielemans ved Oslo Jazzfestival i 2004 og med Scott Hamilton + Bodil Niska i Bærum. Året efter meldte Brønnøysunds avis at Crona trio spilte  med Guttorm Guttormsen på Hemnesjazz, Han har spilt meget med Lill Lindfors siden 2002 og var på Hemnesjazz i 2015.

Utgivelser 

 Putte Wickman og Claes Crona, "Double play" (1983).  Ga svenske Fonogram-priset 1984.
 Harry "Sweets" Edison og Claes Crona, “Meeting in Stockholm” (Beaver Records, 1985)
 Claes Crona og Niels-Henning Ørsted Pedersen, “With a Little Help from My Friend(s)”  (Skivbolaget, 1988)
 Claes Crona Trio, “Crown Jewels” (Dragon, 1999)
 Claes Crona Trio med Jan Allan, “Winter Wonderland”  (Dragon, 2000)
 Svante Thuresson og Katrine Madsen med Claes Crona Trio, "Live in Stockholm" (Music Mecca, 2002)
 Claes Crona Trio, "Didima” (Dragon, 2003)
 Claes Crona Trio, “A Tribute to Putte Wickman” (Crown Records, 2007)
 Claes Crona Trio, “Three Tenors” (Crown Records, 2008). Med Jörgen Smeby bass, Pétur Östlund trommer, Jonas Kullhammar tenorsax, Hector Bingert tenorsaks og klarinett, samt Nisse Sandström tenorsax.
 Claes Crona Trio, “American Standards” (Crown Records, 2011). Med Hans Backenroth bass, Johan Löfcrantz Ramsay trommer, og Toots Thielemans munnspill.

Referanser 

Svenske jazzpianister
Personer fra Stockholm
Fødsler i 1940